**OSNOVNA ŠKOLA ĐAKOVAČKI SELCI**

**SELCI ĐAKOVAČKI**

**B.J.JELAČIĆA 9**

**SELCI ĐAKOVAČKI**

**31400 ĐAKOVO**

KLASA: 112-01/22-02/01

URBROJ: 2121-16-22-1

Selci Đak., 19. siječnja 2022.

Na temelju članka 40. i 41. Zakona o ustanovama (Narodne novine broj 76/93; 29/97; 47/99; 35/08 i 127/19), članka 126. i članka 127. stavaka 4. Zakona o odgoju i obrazovanju u osnovnoj i srednjoj školi (Narodne novine broj 87/08; 86/09; 92/10; 105/10; 90/11; 5/12; 16/12; 86/12; 126/12; 94/13; 152/14; 7/17; 68/18; 98/19 i 64/20) te članka 53. stavak 4. Statuta Osnovne škole Đakovački Selci, Selci Đakovački, Školski odbor Osnovne škole Đakovački Selci, Selci Đakovački raspisuje

**N A T J E Č A J**

**za izbor i imenovanje ravnatelja/ice**

Za ravnatelja/icu škole može biti imenovana osoba koja ispunjava sljedeće nužne uvjete utvrđene člankom 126. Zakona o odgoju i obrazovanju u osnovnoj i srednjoj školi (u nastavku teksta: Zakon):

1) završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

d) položen stručni ispit za nastavnika ili stručnog suradnika, osim u slučaju iz članka 157. stavak 1. i 2. Zakona.

2) uvjete propisane člankom 106. Zakona.

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Dodatne kompetencije koje se vrednuju u postupku izbora ravnatelja, propisane su člankom 127. stavka 7. Zakona, kako slijedi:

* poznavanje stranog jezika,
* osnovne digitalne vještine,
* iskustvo rada na projektima.

Dodatne kompetencije za ravnatelja dokazuju se na sljedeći način:

1. Poznavanje stranog jezika određenog stupnja prema Zajedničkom europskom referentnom okviru za jezike prema priloženoj dokumentaciji kandidata uz prijavu koja to dokazuje (svjedodžba ili diploma, javna isprava o izvršenom testiranju znanja stranog jezika od ovlaštene ustanove ili pravne osobe, druga isprava izdana od ovlaštene ustanove ili pravne osobe koja

dokazuje da kandidat poznaje strani jezik na nekoj od navedenih razina: preslik indeksa fakultetske razine poznavanja stranih jezika, razina A1 ili viša, ili razina stečena na studijskim programima stranih jezika) nosi 1 bod.

2. Osnovne digitalne vještine prema priloženoj dokumentaciji kandidata uz prijavu koja to dokazuje (diploma, uvjerenje, certifikat, potvrda, svjedodžba ili druga isprava izdana od ovlaštene ustanove ili pravne osobe: početna ili napredna Europska računalna diploma (ECDL) ili viša razina stečena na studijskim programima informatike i (ili) računarstva) nosi 1 bod.

3. Iskustvo rada na projektima Europske unije u ulozi voditelja, odgovorne osobe ustanove nositelja ili partnera u projektu, koordinatora ili člana projektnog tima prema priloženoj dokumentaciji kandidata uz prijavu koja to dokazuje (potvrda ili isprava o sudjelovanju u pripremi i provedbi pojedinih projekata, iskustvo rada na projektima) nosi 1 bod.

Dokazi o ispunjenju dodatnih kompetencija, ako ih kandidati imaju, dostavljaju se u izvorniku ili ovjerenoj preslici.

Sadržaj i postupak vrednovanja dodatnih kompetencija uređen je Statutom Osnovne škole Đakovački Selci, Selci Đakovački.

Ravnatelj/ica se imenuje na pet (5) godina.

Uz prijavu na natječaj, kandidat je obvezan priložiti u izvorniku ili ovjerenom presliku sljedeću dokumentaciju:

* životopis,
* dokaz o državljanstvu,
* diplomu, odnosno dokaz o vrsti i razini stečenog obrazovanja,
* dokaz o stečenim pedagoškim kompetencijama (za kandidate obveznike stjecanja pedagoških kompetencija),
* dokaz o položenom stručnom ispitu, odnosno dokaz da je osoba oslobođena obveze polaganja stručnog ispita na temelju članka 157. stavak 1. i 2. Zakona o odgoju i obrazovanju u osnovnoj i srednjoj školi,
* dokaz o radnom iskustvu (potvrda ili elektronički zapis Hrvatskog zavoda za mirovinskog osiguranje, ne starije od dana objave natječaja),
* potvrda poslodavca o vrsti i trajanju rada u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, sukladno članku 126. stavak 3. Zakona o odgoju i obrazovanju u osnovnoj i srednjoj školi,
* uvjerenje kojim se dokazuje da ne postoje zakonske zapreke za rad u školskoj ustanovi propisane člankom 106. Zakona (ne starije od dana objave natječaja).

Uz prijavu na natječaj kandidat je dužan dostaviti Program rada za mandatno razdoblje.

Na natječaj se pod jednakim uvjetima mogu prijaviti osobe oba spola, sukladno članku 13. Zakona o ravnopravnosti spolova (Narodne novine broj 82/08 i 69/17).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17; 98/19 i 84/21), članku 48. f. Zakona o zaštiti vojnih i civilnih invalida rata (Narodne novine broj 33/92; 57/92; 77/92; 27/93; 58/93; 2/94; 76/94; 108/95; 108/96; 82/01; 103/03; 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13; 152/14; 39/18 i 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17; 98/19 i 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Prijavom na natječaj kandidati daju privolu Osnovnoj školi Đakovački Selci, Selci Đakovački

za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Natječaj se objavljuje u „Narodnim novinama“ službenom glasniku Republike Hrvatske te na mrežnoj stranici Osnovne škole Đakovački Selci, Selci Đakovački

<http://os-selci-djakovacki.skole.hr> u rubrici pod nazivom „Natječaji“.

Rok za podnošenje prijave na natječaj je osam (8) dana od dana objave natječaja.

Izrazi u ovom natječaju koji imaju rodno značenje odnose se jednako na muški i ženski rod.

Pisane prijave na natječaj s potrebnom dokumentacijom dostavljaju se u zatvorenoj omotnici u tajništvo Osnovne škole Đakovački Selci, Selci Đakovački ili preporučenom poštanskom pošiljkom na adresu:

Osnovna škola Đakovački Selci, Selci Đakovački, B.J.Jelačića 9, Selci Đakovački, 31400 Đakovo

s naznakom „Prijava na Natječaj za izbor i imenovanje ravnatelja/ice – ne otvaraj“.

Nepravodobne i nepotpune prijave neće se razmatrati.

O rezultatima natječaja kandidati će biti obaviješteni pisanim putem najkasnije u roku od 45 dana od dana isteka roka za podnošenje prijava.

Predsjednica školskog odbora:

 Mirjana Kuić, prof.